**Záznam**

**z 27. zasadnutia Legislatívnej rady vlády Slovenskej republiky konaného**

**5. mája 2025**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky prebiehalo pod vedením Milana Hodása, podpredsedu Legislatívnej rady vlády Slovenskej republiky a Zuzany Gálisovej, tajomníčky Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (č. m.12570/2025)

Legislatívna rada uplatnila k predloženému návrhu zákona pripomienky a odporučila vláde návrh zákona v novom znení schváliť.

2. Návrh zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony - nové znenie (v tomto novom znení boli zapracované pripomienky Sekretariátu Legislatívnej rady vlády Slovenskej republiky) (č. m. 13396/2025)

Legislatívna rada uplatnila k predloženému návrhu zákona pripomienky a odporučila vláde návrh zákona v novom znení schváliť.

3. Návrh na uzavretie Rámcovej zmluvy medzi Slovenskou republikou a Českou republikou o cezhraničnej spolupráci v oblasti záchrannej zdravotnej služby (č. m. 13180/2025)

 Legislatívna rada uplatnila k návrhu na uzavretie Rámcovej zmluvy pripomienku a odporučila vláde s návrhom na uzavretie Rámcovej zmluvy vysloviť súhlas s pripomienkou.

4. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 78/2019 Z. z., ktorým sa ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore (č. m. 13256/2025)

 Legislatívna rada uplatnila k predloženému návrhu nariadenia vlády pripomienky a odporučila vláde návrh nariadenia vlády v novom znení schváliť.

5. Návrh zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (č. m. 13360/2025)

 Legislatívna rada uplatnila k predloženému návrhu zákona pripomienky a odporučila vláde návrh zákona v novom znení schváliť.

6. Návrh zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (č. m.13362/2025)

Legislatívna rada uplatnila k predloženému návrhu zákona pripomienky a odporučila vláde návrh zákona v novom znení schváliť.

####  Boris Susko v. r.

 predseda

 Legislatívnej rady vlády SR